Kayak

Kayak er et nederlandsk band som ble stiftet i 1968 i Hilversum. Bandet hører sjangermessig til innen progressiv rock. Stilmessig var begynnelsen preget av instrumentale og progressive låter likt Yes og Genesis, men med preg av pop som hos Supertramp og Alan Parsons Project, som de senere skulle ligne mer og mer på.

Historie 
Med deres instrumentale dyktighet og keyboardspilleren Ton Scherpenzeels bekvemmeligheter med å skrive låter på engelsk, skulle man nesten tro bandet var et britisk progrockband. Men dette nederlandske bandet ble grunnlagt i 1968 i byen Hilversun, hvor Ton Scherpenzeel og trommeslageren Pim Koopman gikk på musikkskole. Etter at gitaristen Johan Slager, bassist Cees van Leeuwen og vokalist Max Werner kom med, ble gruppen satt og de begynte med innspilling i 1972.

Albumet Royal Bed Bouncer fra 1975 var et av de mest balanserte albumene med disse to stilartene, og ble et kommersielt og artistisk høydepunkt for bandet. De fortsatte å utgi album på 1970-tallet med varierende suksess på forskjellige plateselskap og i 1974 var de oppvarmingsband for Queen, et viktig sceneskifte som influerte bandet på deres senere album. Som de fleste andre progrockband, så hadde ikke Kayak en stabil medlemsrekke, og på et punkt hadde de tre bassister på like mange år. 

Med Ton Scherpenzeel som fast medlem ble Kayaks første medlemmer den vesentligste medlemsrekken. Men Pim Koopmans astma tvang ham til å legge opp alt i 1976, mens Max Werner var så påvirket av sceneskrekk og tvil over sin egen sangstemme at han ville ta over den ledige trommestolen og lot det nye medlemmet Edward Reekers ta over vokaljobben. Ton Scherpenzeels sentrale rolle i bandet ble etter hvert tatt over av andre, og Kayak ble oppløst i 1980. 

Ton Scherpenzeel fortsatte å arbeide med det britiske progrockbandet Camel og har i nyere tid komponert for teater. Pim Koopman og Edward Reekers arbeidet innen musikkproduksjon, mens Max Werner jobbet i det nederlandske postvesenet. Cees van Leeuwen ble senere en prominent advokat. Kayak ble gjenforent i 1997 for en nederlandsk TV-serie, og ga ut et par nye utgivelser før de i 1999 fant sammen igjen.

Medlemmer

Diskografi
1973 – See See the Sun (Harvest Records) 
1974 – Kayak (Harvest Records) 
1975 – Royal Bed Bouncer (Janus Records) 
1976 – The Last Encore (Vertigo Records) 
1977 – Starlight Dancer (Vertigo Records) 
1978 – Phantom of the Night (Janus Records) 
1980 – Periscope Life (Mercury Records) 
1981 – Merlin (Vertigo Records) 
1982 – Eyewitness (Vertigo Records) 
2000 – Close to the Fire (Avalon Records) 
2002 – Night Vision (Avalon Records) 
2005 – Nostradamus: The Fate of Man (Ear X-tacy Records) 
2008 – Coming Up For Air
2009 – Letters From Utopia
2011 – Anywhere But Here
2014 – Cleopatra – The Crown of Isis
2018 – Seventeen
2021 – Out of this World

Samlealbum
1978 – The Best of Kayak (EMI Records) 
1996 – The Best of Kayak (Renaissance Records) 
1996 – Kayak (The Gold Collection) (EMI Music Holland) 
1999 – Classics (Renaissance Records)
1999 – Kayak: The Singles (BR Records) 
2003 – 3 Originals (Universal International)

Eksterne lenker 
 
 

Nederlandske musikkgrupper
Progressive band
Band etablert i 1972